**Kjære nye student ved grunnskolelærerutdanningen!**

Vi ønsker deg velkommen som student fra høsten 2019!

Studiestart for nye studenter blir mandag 12. august. Frammøte på NLA Høgskolen, Olav Bjordalsvei 41, Breistein. Registreringen finner sted i «Glasshuset» fra kl 09.45. Husk at du må møte fram til registrering første studiedag for å beholde studieplassen din. Om du ikke har anledning til å møte opp den dagen, må du ta kontakt med studieadministrasjonen i forkant for å gjøre avtale om registrering og oppmøte (post@nla.no). Det blir servert gratis lunsj mandag og onsdag i åpningsuken. Husk å gi beskjed før studiestart til studieadministrasjonen v/Jorunn Bernssen (jorunn.bernssen@nla.no) om eventuelle matallergier!

Etter registreringen blir det fellessamling for nye studenter i festsalen. Her blir det gitt en del felles informasjon om skolen og studiene. Fadderstyret vil også være til stede og gi informasjon mot slutten av dagen. Vi regner med å avslutte ca kl 14.00.

Felles semesteråpning for **alle** studenter er onsdag 14. august kl 10.00 i festsalen. Vi gjør oppmerksom på at det er obligatorisk frammøte hver dag første studieuke. Studiedagene starter til vanlig kl 09.00, men i oppstartsuken er det frammøte kl 10.00 hver dag.

**Valg av fag**

Du vil få en epost med oversikt og informasjon om valg av fag 1. semester. Svar som er mottatt **innen 7. august** **kl 23.55,** blir gitt prioritet i opptaket til valgfagene**.**

**Hvordan finner du oss?**  
Hvis du kjører E39 mot/fra Nordhordlandsbrua, tar du av i lyskrysset mot Breistein. Etter 500 meter på denne veien, svinger du av mot venstre og kjører nye 500 meter innover.

For å gjøre oppstartsdagene enklere blir det satt opp direkte buss fra Bergen sentrum til NLA, og dette vil det bli lagt ut nærmere informasjon om i starten av august.

Programmet for åpningsuken, faddertilbudet første uken, transport informasjon og annen nyttig informasjon om studiestart finner du her på NLA sin hjemmeside: <https://www.nla.no/for-studenter/for-studenter---ny-student/semesterstart-bergen/>

**Vel møtt til studiestart!**